KURZUS: Pénzügytan (Pénzügyek és bankrendszer)

MODUL: V. modul: A nemzetközi pénzügyi rendszer

15. lecke: A nemzetközi fizetési mérleg

|  | A nemzetközi fizetési mérleg azokat a tranzakciókat összesíti, amelyeket egy ország külfölddel lebonyolít. A fizetési mérleg ezért egy nemzetgazdaság egyik legfontosabb statisztikai kimutatása, különösen, ha kibocsátásának jelentős hányada kerül a külkereskedelemben értékesítésre. Tartalmának és egyes fő részeinek ismerete elengedhetetlen az országok nemzetközi összehasonlításához és egy nemzetgazdaság egyensúlyi helyzetének értékeléséhez.
| A fizetési mérlegre vonatkozó alapvető ismereteket a jegyzet 4.3. A nemzetközi fizetési mérleg című részben találja meg. A fizetési mérleg egyensúlya elméletileg akkor alakul ki automatikusan, ha a devizaárfolyamok teljesen szabadon alakulnak. Ezt a mechanizmust ismerheti meg a jegyzet és a 4.4. A nemzetközi fizetési mérleg és a valutaárfolyamok című részéből. A két fejezetrész megtanulása a feltétele annak, hogy ezen lecke követelményeit teljesíteni tudja.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| A jegyzet 4.3.1. A nemzetközi fizetési mérleg fő vonásai című részének tanulmányozása alapján készítsen egyszerű sémát arra, hogy lehet valamelyik fizetési mérleg tételt a többi tétel ismeretében kiszámítani! Jegyezze meg a nemzetközi fizetési mérleg egyes részeire vonatkozó meghatározásokat, az egyes elemek közötti kapcsolatokat! A jegyzet 4.4.1. A fizetési mérleg egyensúlyát megteremtő automatizmusok című részének figyelmes elolvasása után készítsen rövid vázlatot arról, hogy a fizetési mérleg aktívuma vagy passzívuma hogyan szűnik meg a külkereskedelem és/vagy a nemzetközi tőkeáramlás hatására, és ezek milyen hatással vannak a devizaárfolyamra! A jegyzet 4.4.2. A valuta-leértékelés tényleges hatásai című részének alapján gondolja végig, hogy a leértékelés kedvező hatásainak kibontakozását mi akadályozhatja és milyen mechanizmuson keresztül!
| Követelmények
| A leckét akkor sikerült megfelelően elsajátítania, ha Ön képes
| sematikus adatok alapján kiszámítani a fizetési mérleg hiányzó tételét az egyes mérlegek fogalmához párosítani azok meghatározását, eldönteni, hogy a fizetési mérleg egyes elemeire, illetve a közöttük levő kapcsolatokra vonatkozó állítások helyesek-e felsorolásból kiválasztani az egyes fizetési mérleg-elemekre vonatkozó összefüggéseket sematikus példák segítségével meghatározni a fizetési mérleg egyes részeinek nagyságát felsorolásból kiválasztani, milyen irányú árfolyamváltozás eredményezheti a fizetési mérleg különböző irányú egyensúlytalanságának megszűnését a fizetési mérleg egyes tételeihez hozzárendelni az egyensúly-teremtő automatizmusok kibontakozásának irányát különböző állításokról eldönteni, hogy azok akadályozzák vagy segítik a leértékelés egyensúlyteremtő hatásának kibontakozását

|  | Önellenőrző kérdések
(Magyarázat: A feladatban szereplő egyenlegek - folyó fizetési mérlegének egyenlege, tőkemérleg egyenlege, tévedések nagysága, tartalékváltozás, pénzügyi mérleg egyenlege - összegének nullának kell lennie, így ebből adódik a pénzügyi mérleg egyenlegének értékére a +3174) | 1. Egy gazdaságról tudjuk, hogy az egyik évben a folyó fizetési mérlegének egyenlege -3412 milliárd euró volt, a tőkemérleg egyenlege 18, a tévedések nagysága 12 milliárd, a tartalékváltozás pedig +208 milliárd. Számítsa ki, mennyi volt a pénzügyi mérleg egyenlege! A pénzügyi mérleg egyenlege (előjellel) milliárd euró
| 2. Az alábbi definíciók mellé írja be a megfelelő fogalom sorszámát! 1 nemzetközi fizetési mérleg 2 folyó fizetési mérleg 3 pénzügyi mérleg 4 tőkeforgalmi mérleg A fizetési mérleg azon része, mely tartalmazza az áru és szolgáltatáskereskedelem tényleges forgalmát, a tényezőjövedelmek és transzferek ki- és beáramlásának összegét. A fizetési mérleg azon része, mely az ország vagyonának nemzetközi változását mutatja, azáltal, hogy bemutatja, hogyan változik az ország vagyona az egyoldalú tőkeáramlások, közvetlen tőkebefektetések, a portfolió beruházások, a hitelek, a segélyek, valamint a monetáris műveletek hatására. A fizetési mérleg azon része, mely tartalmazza a közvetlen tőkebefektetések összesítését, a portfolió beruházásokat, valamint az egyéb befektetéseket.
| 3. Az alábbi állításokról döntse el, hogy igazak vagy hamisak!
Ha külföldiek hazai vállalatok részvényeiből vásárolnak, akkor az növeli a pénzügyi mérleg egyenlegét. |
A nemzetközi portfolió-befektetések a pénzügyi mérlegben jelennek meg. |
A portfolió-befektetésekből származó jövedelmek nemzetközi mozgását a tőkemérlegben tüntetik fel. |
| 4. Az alábbi állításokról döntse el, hogy igazak vagy hamisak!
A folyó fizetési mérleg egyenlege mindig megegyezik a pénzügyi mérleg egyenlegével. |
Ha egy vállalat exportál, és áruhitelt nyújt vevőjének, akkor ez a hitel a pénzügyi mérleg egyenlegét javítja (vagyis pozitív előjelű). |
A külföldről felvett hitelek növelik az országba áramló pénzmennyiséget, vagyis javítják a pénzügyi mérleg egyenlegét. |
| 5. Ha a folyó fizetési mérleg egyenlege javul, akkor...
| javul a pénzügyi mérleg egyenlege is
| nem változnak a pénzügyi mérleg tételei
| kisebb külső finanszírozásra van szükség
| a nemzetközi tartalékok csökkennek
| 6. A tévedések és kihagyások nagyságát...
| a statisztikából pontosan ki lehet számítani
| a tényleges tartalékváltozás és a statisztikából számított mérlegegyenleg eltérésével azonos
| a tőkemérleg egyenlege határozza meg
| az árfolyamváltozásokból lehet levezetni
| 7. Mekkora a viszonzatlan folyó átutalások egyenlege, ha az áruk egyenlege -3000 millió euró, a szolgáltatások egyenlege -400 millió euró, a jövedelmek egyenlege -4000 millió euró, a folyó fizetési mérleg egyenlege -7000 millió euró? A viszonzatlan folyó átutalások egyenlege (előjellel) millió euró.
| 8. Ha a fizetési mérleg passzív, és ennek forrása a külkereskedelmi forgalom, akkor a hazai pénznem
| felértékelődik
| leértékelődik.
| 9. Ha egy országban a tőkeáramlás egyenlege aktív, akkor milyen belső tényező változása váltja ki a fizetési mérleg kiegyensúlyozását serkentő folyamatot?
| a kamatláb növekedése
| a kibocsátás csökkenése
| az áruexport növekedése
| 10. Az alábbiakban a fizetési mérleg egyes tételeire vonatkozó megállapítások mellé írjon 1-t, ha az egyensúlyt a devizaárfolyam növekedése, és 2-t, ha a devizaárfolyam csökkenése segíti az egyensúly kialakulását! A folyó fizetési mérleg passzív. A pénzügyi mérleg passzív. A jövedelemáramlás egyenlege pozitív
| 11. Az alábbi feltételek közül melyek léte esetén nem tud kibontakozni a leértékelés fizetési mérleget javító hatása?
| a versenyképes iparágakban a szakképzett munkaerő hiánya
| a belföldi árszínvonal kevésbé nő, mint a leértékelés mértéke
| a belső kamatláb csökkenése
| a valutakínálat rugalmatlan
| az export nagyarányú importot igényel