KURZUS: Pénzügytan (Pénzügyek és bankrendszer)

MODUL: IV. modul: Az értékpapírpiacok működése és szabályozásuk

11. lecke: A tőzsde

|  | A másodlagos értékpapírpiac különleges helyszíne a tőzsde. Egyes vélemények szerint a tőzsde az egyetlen olyan piac, ahol megvalósulnak a tökéletes verseny feltételei: nagyszámú eladó és vevő van jelen, a termékek homogének és a résztvevők tökéletesen informáltak. Ha ez nem is igaz teljesen, az bizonyos, hogy ez a piac közelíti meg legjobban a közgazdaságtan tankönyvek ideálisnak tekintett piacát. Ebben a leckében ennek a piacnak a legfontosabb jellemzőit tárgyaljuk. A követelményeket akkor tudja teljesíteni, ha figyelmesen elolvassa a jegyzet 3.8. A tőzsde című részét.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Jegyezze meg, milyen szempontok szerint csoportosították hagyományosan a tőzsdéket! Figyelmesen olvassa el az értéktőzsde szerepére vonatkozó részt, és tanulja meg, milyen funkciókat képes betölteni a gazdaságban! Tekintse át, milyen követelményeket kell teljesítenie egy cégnek a tőzsdére való bejutáshoz! Tanulja meg, hogy milyen szempontok szerint és milyen csoportokba lehet sorolni a tőzsdei kereskedési rendszereket! Jegyezze meg a tőzsdei résztvevők elnevezéseit és jogkörüket, kapcsolataikat! Tekintse át, mire terjed ki a befektető és a bróker közötti megbízási szerződés, és milyen lehetőségek közül választhatnak a határidőre és az árra vonatkozóan. Keresse ki a Budapesti Értéktőzsdére vonatkozó részeket a megadott tananyagból!
| Követelmények
| A leckét akkor sikerült megfelelően elsajátítania, ha Ön képes
| az egyes tőzsdei cikkekről megállapítani, hogy milyen hagyományos tőzsde-fajtához tartozik felsorolásból kiválasztani az értéktőzsde egyes szerepeinek jellemzőit eldönteni, hogy egy adott követelmény hozzá tartozik-e a tőzsdére való bejutás feltételeihez egymáshoz rendelni a különböző csoportosítási szempontokat és a kereskedés rendszerét egy állításról eldönteni, hogy érvényes-e valamely tőzsdei szereplőre felsorolásból kiválasztani a befektető és a bróker közötti szerződés elemeit eldönteni egy meghatározásról, hogy a megbízás adott formájára vonatkozik-e felsorolásból kiválasztani a BÉT-re jellemző tulajdonságokat.

|  | Önellenőrző kérdések
| 1. Jelölje meg az alábbiak közül azokat a termékeket, amelyeket hagyományosan az értéktőzsdén forgalmaztak!
| ipari nyersanyagok
| devizák
| nemesfémek
| mezőgazdasági termékek
| 2. Melyik jelzőt nem használták a hagyományos tőzsde-elnevezésekben:
| agrár
| áru
| határidős
| azonnali
| 3. Jelölje meg a helyes választ! Az értékpapírtőzsde akkor tölti be vagyonértékelő szerepét, ha...
| választ ad arra a kérdésre, hogy mennyiért lehetne egy adott vállalatot megvenni
| egyenlőséget teremt a befektetési lehetőségek között
| lehetővé teszi a kisbefektetőknek vagyoni és tulajdonosi jogok megszerzését.
| 4. Az értékpapírtőzsde azzal tölti be a tőkeelosztó szerepét, hogy...
| folyamatosan beépíti az árfolyamokba a rendelkezésre álló információkat
| tájékoztatja a befektetőket a vállalatok piaci pozíciójáról
| előrejelzi a reálgazdasági eseményeket.
| 5. Jelölje meg a helyes válaszokat! Egy vállalatnak a tőzsdei jegyzéshez...
| stabil árbevétellel és jövedelmezőséggel kell rendelkeznie
| befektetési tevékenység folytatásához engedéllyel kell rendelkeznie
| kötelezettséget kell vállalnia, hogy minden, a cég gazdálkodását érintő adatot nyilvánosságra hoz
| a cégnek tőzsdetagnak kell lennie
| 6. Az alábbiak közül melyik az ajánlatok által vezérelt piac párja?
| folyamatosan kötő
| nyílt kikiáltásos
| piacvezető által vezérelt
| 7. Az alábbi állításokról döntse el, hogy igazak vagy hamisak!
A tőzsdei üzletkötésben a tőzsdetagokat a segédüzletkötők képviselik. |
A tőzsdetagok több üzletkötője is kereskedhet egyidejűleg ugyanazzal az értékpapírral. |
A befektetők csak a tőzsdetagokon, ügynökök megbízásán keresztül kereskedhetnek a tőzsdén. |
Azonos tőzsdetag üzletkötői egymással is kereskedhetnek. |
| 8. A befektető és bróker közötti szerződés NEM tartalmazza...
| a megvásárolni vagy eladni kívánt értékpapír pontos nevét
| a megbízás határidejét
| a megbízás előtt a két fél között létrejött ügyleteket
| a nyereségből való részesedést
| kezelési költséget
| 9. Az alábbiak közül melyik jellemző a teljesítésig szóló megbízásra?
| a megbízás visszavonásával következmények nélkül érvényét veszti
| meghatározott időpontig érvényes
| az ajánlat visszavonása szerződésmódosításnak számít
| 10. Az alábbiak közül melyik ár-meghatározást nevezik küszöbáras megbízásnak?
| A befektető előre kiköt egy árat és csak akkor teljesíthető a megbízás, ha ezt az árat a papír árfolyama eléri, eladásnál a legalacsonyabb árat jelöli meg.
| A darabszámmal súlyozott árat határozzák meg.
| Az alkusznak azon az áron kell az üzletet megkötnie, amelyik éppen abban a pillanatban elérhető, amikor a megbízást a bróker először teljesíteni tudja.
| A befektető megadja a vételnél számára elfogadható legalacsonyabb, eladásnál a legmagasabb árat.
| 11. Melyik tulajdonság nem érvényes a Budapesti Értéktőzsdére?
| a kereskedés nyílt kikiáltásos rendszerben folyik
| azonnali és határidős műveletek is végezhetők
| részvénytársasági formában működik
| csak értékpapírokat és devizát forgalmaznak