KURZUS: Pénzügytan (Pénzügyek és bankrendszer)

MODUL: V. modul: A nemzetközi pénzügyi rendszer

14. lecke: Árfolyamelméletek

|  | Az előző leckében láttuk, hogy a devizaárfolyam - konvertibilis deviza esetén - a piaci viszonyok hatására alakul, és a jegybank is csak piaci eszközökkel képes befolyásolni az árfolyamot. Felmerülhet azonban a kérdés, hogy a jegybank milyen elvek alapján rögzít ilyen vagy olyan árfolyamot. Elképzelhető, hogy az árfolyam rögzítésekor kialakult piaci egyensúlyból indulnak ki. Az esetek többségében azonban a jegybankok valamilyen modell-számítást végeznek, és megpróbálják meghatározni az "ideális" árfolyamot. Egy ilyen árfolyam valamilyen gazdasági összefüggést tükröz: a külkereskedelem, a belső árviszonyok, a tőkeáramlás hatását stb. Ebben a leckében azokkal az elvekkel ismerkedünk meg, amelyek alapján meg lehet határozni valamilyen egyensúlyi árfolyamot. A lecke elsajátítását a jegyzet 4.2. Árfolyamelméletek című része teszi lehetővé.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Olvassa el a 4.2.1. Deklarált valutaparitások című fejezetrészt, és gondolja át, mi a különbség az árfolyam és a paritás között! Sajátítsa el a vásárlóerő-paritás alapelveit! Hasonlítsa össze a vásárlóerő-paritás abszolút és relatív változatát, és jegyezze meg a köztük lévő különbségeket! Tanulmányozza a vásárlóerő-paritás meghatározására vonatkozó példákat, és állapítsa meg a számítási módszereket! Elemezze a határidős és az azonnali (készpénz) árfolyam közötti különbséget, hogy készség-szinten tudja használni ezeket a fogalmakat! Figyelmesen olvassa el a tőkebefektetési döntések logikájára vonatkozó sorokat! Jegyezze meg a fedezett kamatarbitrázs ügylet lényegét! (Elevenítse fel a határidős ügyletekről tanultakat!) Kövesse nyomon lépésről lépésre a kamatarbitrázs és a fedezett kamatparitás közötti kapcsolatot bemutató levezetést! Figyelje meg a fedezett és a fedezetlen kamatarbitrázs közötti eltéréseket! Hasonlítsa össze a fedezett és a fedezetlen kamatparitásra vonatkozó összefüggéseket!
| Követelmények
| A leckét akkor sikerült megfelelően elsajátítania, ha Ön képes
| a paritásra vonatkozó állításokról eldönteni, hogy azok igazak vagy hamisak kiválasztani a vásárlóerő-paritást meghatározó tényezőket eldönteni, hogy egy állítás az abszolút vagy a relatív vásárlóerő-paritásra vonatkozik-e egyszerű esetben számszerűen megállapítani az abszolút és a relatív vásárlóerő-paritást eldönteni, hogy valamely megállapítás a prompt vagy a határidős árfolyamra vonatkozik-e felsorolásból kiválasztani a hazai és a külföldi befektetés közötti választáshoz szükséges tényező(ket) kiválasztani felsorolásból, melyik tőkebefektetési megoldás a legkedvezőbb felismerni a fedezett kamatarbitrázs ügylet egyes tulajdonságait különböző helyzetekre alkalmazni a fedezett kamatparitás elméletét eldönteni egy-egy megállapításról, hogy az a fedezett vagy a fedezetlen kamatarbitrázsra vonatkozik-e felsorolásból kiválasztani a kamatparitásra vonatkozó összefüggéseket egyszerű számítással megállapítani a kamatparitáson alapuló árfolyamot

|  | Önellenőrző kérdések
| 1. Az alábbi állításokról döntse el, hogy igazak vagy hamisak!
A paritás mindig valamilyen hivatalosan deklarált árfolyam. |
A valutaparitást a valuták deklarált aranytartalma alapján lehet megállapítani. |
A paritás fennmaradását a piac biztosítja. |
| 2. Az alábbi állításokról döntse el, hogy igazak vagy hamisak!
A valutaparitás fenntartásáról a jegybank gondoskodik. |
A valutaparitás egy sajátos árfolyam. |
| 3. Jelölje meg a vásárlóerő-paritásra igaz állításokat!
| az országok árarányai alapján határozható meg
| csak zárt gazdaságban határozható meg
| a piaci mechanizmusok elvileg ehhez igazítják a valutaárfolyamot
| 4. Jelölje meg, hogy az alábbi megállapítások közül melyik érvényes a vásárlóerő-paritás abszolút elméletére!
| a valutát átváltva ugyanannyi árut tudunk venni a kapott pénzmennyiségért, mint belföldön
| az árfolyamot az árszínvonalak alapján határozhatjuk meg
| az árindexek alapján határozhatjuk meg az árfolyam-változást
| csak az árfolyam-változás megállapítására alkalmas módszer
| 5. A országban az árszínvonal 10 pénzegység, B országban 20. Mennyi az A valuta árfolyama? 1 A = B
| 6. A országban az átlagos árszínvonal egy adott évben 3 százalékkal növekedett, B országban pedig 4 százalékkal.
| 6/a Hogyan változott A valuta árfolyama?
| Az A valuta
| leértékelődött
| felértékelődött
| 6/b Számítsa ki, milyen mértékű volt a változás? (Hány százalékkal változott A valuta B-ben kifejezett árfolyama?) A számítás során mekkora érték szerepelt a számlálóban (két tizedesjegy pontossággal)? A számítás során mekkora értéket kell írni a nevezőbe (két tizedesjegy pontossággal)? Milyen mértékű volt a változás (az eredményt az első két tizedesjegy alapján határozza meg!)? %
| 6/c. Döntse el, milyen irányú volt az árfolyamváltozás!
| Az árfolyam nőtt.
| Az árfolyam csökkent.
| 7. Jelölje meg az alábbiak közül a határidős árfolyamra igaz állításokat!
| a ma megkötött és holnap esedékes deviza adás-vételre vonatkozik
| egy jövőbeli prompt árfolyam
| az ügyletkötés és a teljesítés időpontja között több mint két nap telik el
| mai várakozás a jövőre vonatkozóan
| 8. A hazai és a külföldi befektetés közötti választáshoz az alábbiak közül melyik tényezőket kell számításba venni?
| a belföldi és a külföldi kamatláb közötti eltérést
| a mai belföldi és a jövőbeli külföldi kamatláb közötti eltérést
| a belföldi és a külföldi kamatlábat, valamint a prompt és a határidős árfolyamot
| a belföldi és a külföldi kamatlábat, valamint a készpénzes árfolyamot
| 9. Válassza ki az alábbiak közül a fedezett kamatarbitrázs ügylet lényeges elemeit!
| a tőkebefektetés jövőbeli deviza-bevétele bizonytalan
| a jövőbeli devizabevételt határidős ügylettel biztosítja
| nincs árfolyam-kockázat
| csak akkor köti meg az ügyletet, ha a külföldi jövedelmezőségi ráta kisebb, min a hazai
| csak akkor köti meg az ügyletet, ha a külföldi jövedelmezőségi ráta nagyobb, mint a hazai
| 10. "Fedezett kamatparitás esetén..."
| a határidős árfolyam mindig magasabb, a prompt árfolyamnál
| a határidős árfolyam akkor magasabb, mint a prompt, ha a belföldi kamatláb magasabb, mint a külföldi
| a határidős diszkont oka az árfolyamok közötti eltérés
| a határidős és a prompt árfolyam közötti eltérés a hazai és a külföldi kamatláb eltéréséből fakad
| az egyensúlyt a belföldi és a külföldi befektetések közötti mozgás teremti meg
| a határidős árfolyam relatív eltérése a prompt árfolyamtól a belföldi és külföldi kamatláb eltéréséhez igazodik
| 11. Az alábbi állításokról döntse el, hogy igazak vagy hamisak!
A fedezetlen kamatarbitrázs ügylet nyitott pozíciót tartalmaz. |
A fedezetlen kamatarbitrázs várható jövedelmezőségét a jövőbeli árfolyamra vonatkozó várakozás határozza meg. |
Rugalmas tőkepiac esetén a jövőbeli prompt árfolyam közelít az előző időszak határidős árfolyamához. |
A fedezetlen kamatarbitrázs ügyletnél a belföldi és a külföldi kamat eltérése nem játszik lényeges szerepet, csak az árfolyam-várakozások. |
| 12. Az alábbi megállapítások közül melyik NEM érvényes a kamatparitásra?
| a hazai és a külföldi kamatláb eltérése meghatározza a határidős és a prompt árfolyam relatív arányát
| a jövőben várható prompt árfolyamot a jelenbelihez igazítja
| a hazai és a külföldi kamatláb eltérése meghatározza a jövőben várható prompt árfolyam és a mai prompt árfolyam relatív arányát
(Segítség: Ha nem sikerül megoldani a feladatot, lapozza fel a jegyzetet és használja a 4.2.3. Kamatparitás című részből a (4) vagy (5) képletet! A hozamokat tizedestört formában írja be!) | 13. Egy országban a belső átlagos hozadéki ráta 7,625 százalék, míg a külföldi (dollár)befektetések átlagos hozama 5%. Tudjuk, hogy a hazai valuta határidős dollár-árfolyama 125 pénzegység. Ha az árfolyam a kamatparitás szerint alakulna, mennyi lenne az egyensúlyi prompt árfolyam? (az eredményből csak az egész számokat írja be, kerekítés nélkül!) A dollár egyensúlyi prompt árfolyama pénzegység.