KURZUS: Pénzügytan (Pénzügyek és bankrendszer)

MODUL: II. modul: A bankok működése

5. lecke: A fizetési forgalom lebonyolítása

|  | A modern gazdaságban a fizetési forgalom döntő hányada a bankok közreműködésével történik: a vállalatok egymás között szinte kizárólag folyószámlák közötti átutalással fizetnek, a lakosság egyre nagyobb mértékben használja a készpénz nélküli fizetési formákat, az adófizetés ugyancsak a bankrendszeren keresztül történik. Ezért a fizetési forgalom lebonyolításának formáit a gazdálkodással foglalkozó szakembereknek nagyon jól kell ismerniük. Ebben a leckében ezekkel a formákkal és rendszerekkel ismerkedhetnek meg.
| A lecke feldolgozásához a jegyzet 2.2.4. A fizetési forgalom lebonyolítása és a 2.2.5. A fizetési rendszerek című részeket kell megtanulnia.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Jegyezze meg a bankszámlák fő típusait és azok jellemzőit! Sorolja fel a lehetséges fizetési formákat, jellegük szerint! Tanulja meg, hogyan történhet készpénzfizetés! Gondolja át, miben különböznek a készpénz nélküli fizetési formák, és sajátítsa el jellemzőiket! Jegyezze meg a készpénzhelyettesítő fizetési formákat! Jegyezze meg, miben különböznek a bruttó és nettó fizetési rendszerek egymástól! Keresse ki a jegyzetből, miben különbözik egymástól a BKR és a VIBER (Valós Idejű Bruttó Elszámolási Rendszer)!
| Követelmények
| A leckét akkor sikerült megfelelően elsajátítania, ha Ön képes
| kiválasztani jellemzői alapján bármelyik számla-típust felismerni és megkülönböztetni a fizetési formákat a fizetési eszközöktől meghatározni azt a készpénz-mozgási formát, ami egy adott tevékenységhez szükséges leírás alapján eldönteni, melyik készpénz nélküli fizetési formáról van egy példáról megmondani, hogy melyik készpénzhelyettesítő fizetési formára vonatkozik jellemzői alapján felismerni bármelyik készpénzkímélő fizetési formát listából kiválasztani a bruttó és nettó elszámolási rendszerek jellemzőit különböző jellemzőkről eldönteni, hogy a BKR vagy a VIBER tulajdonsága

|  | Önellenőrző kérdések
| 1. Az alábbi jellemzők mellé írjon P betűt, ha az a pénzforgalmi számlára jellemző és F betűt, ha a folyószámlára jellemző! a számláról csak pénzügyi fedezet mellett teljesíthető megbízás nem szolgál hitelszámlaként fedezet nélkül a hitelkeret összegéig teljesíthető terhelési megbízás lekötött betétszámlaként is működik
| 2. Az alábbiak közül melyik tartalmazza a fizetési formákat?
| átutalás, beszedési megbízás, pénzösszeg közvetlen átadása
| elektronikus fizetési eszköz, okmányos meghitelezés, átutalás, beszedési megbízás
| készpénzfizetés, készpénz nélküli fizetés, készpénz-helyettesítő fizetés
| kifizetés, készpénzfelvétel, készpénz-átutalás
| 3. Az alábbi készpénzfizetési formák közül melyek történnek a Posta közreműködésével?
| készpénzbefizetés bankszámlára
| készpénz-átutalási megbízással
| kifizetési utalvánnyal
| készpénzfelvétel utalvánnyal
| 4. Hogyan nevezzük azt a műveltet, amikor a jogosult megbízza bankját, hogy bankszámlája javára, a kötelezett bankszámlája terhére meghatározott összeget szedjen le?
| csoportos átutalási megbízás
| azonnali beszedési megbízás (inkasszó)
| okmányos meghitelezés
| átutalási megbízás
| 5. Hogyan nevezzük azt a műveletet, amikor az azonos jogcímen esedékes fizetések teljesítésére kötegelve adják át a megbízásokat?
| csoportos átutalási megbízás
| azonnali beszedése megbízás
| okmányos meghitelezés
| átutalási megbízás
| 6. Nagy Péter televíziót vásárolt. Fizetéskor kitöltött egy a bankja által kiadott nyomtatványt, amelyben felszólítja bankját, hogy az okmány bemutatójának fizesse ki a rajta szereplő összeget folyószámlájáról. Mi a neve ennek a fizetési eszköznek?
| 7. Az alábbi leírások közül melyik érvényes az ATM-re?
| bankkártya elfogadó hely
| készpénzfelvételre alkalmas terminál
| ügyfél-azonosító bankkártya
| 8. Az alábbiak közül melyik jellemző a bruttó elszámolási rendszerre?
| az elszámolás és a kiegyenlítés egyszerre történik
| az elszámolás és a kiegyenlítés időben elválik egymástól
| az elhelyezett fedezet erejéig teljesíthetnek kifizetéseket
| 9. Az alábbi meghatározások mellé írjon B-t, ha a BKR jellemzője, és V-t, ha a VIBER jellemzője, M-t, ha mindkettőre érvényes! bruttó elszámolási rendszer hibrid elszámolási rendszer értékkorlátozás nélküli nagy összegű tételeket dolgoz fel csoportos beszedési megbízások teljesítésére szolgál betételhelyezés az MNB-nél