KURZUS: Pénzügytan (Pénzügyek és bankrendszer)

MODUL: V. modul: A nemzetközi pénzügyi rendszer

13. lecke: Valutaárfolyamok

|  | Ebben a leckében olyan fogalmak tisztázására kerül sor, amelyeket naponta használunk, de pontos, szakszerű meghatározására csak ritkán törekszünk. A lecke követelményeinek teljesítéséhez a jegyzet 4.1. Árfolyamok és árfolyamrendszerek című részét kell megtanulni. Felhívjuk a figyelmét arra, hogy itt olyan alapfogalmak szerepelnek, amelyek ismerete elengedhetetlen egy leendő közgazdász számára, ezért nagyon pontosan kell megtanulni azokat.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Tanulja meg a valuta, valutaárfolyam, a közvetlen és közvetett árfolyam meghatározásait, úgy, hogy bármikor fel tudja idézni azokat! Úgy jegyezze meg a deviza fogalmát, hogy mindig képes legyen megkülönböztetni a valutától. Ezzel egyben megtanulja a valuta és a deviza árfolyama közötti kapcsolatot is. Kövesse nyomon a keresztárfolyam számításának módszerét, próbálja a példát általánosítani! Oldja meg a feladatgyűjteményben a II. fejezet 7. és 8. példáit! Segítség a példákhoz: a II/7-nél indirekt árfolyam kell, tehát hazai/külföldi, ez esetünkben: HRK/SIT. HUF/HRK és HUF/SIT-ből úgy lesz HRK/SIT, ha HUF/HRK osztva HUF/SIT-tel, azaz 1,16/38,88=0,0298). A II/8 példában ugyanígy, csak külföldi/hazai kell (PLN/USD). Tanulja meg a rugalmas és rögzített árfolyam definícióját, és az egyes típusok fő jellemzőit!
| Követelmények
| A leckét akkor sikerült megfelelően elsajátítania, ha Ön képes
| felismerni a valuta és a valutaárfolyam meghatározását, javítani a hibás meghatározásokat és kiegészíteni a hiányos definíciókat kiválasztani listából a valuta vevőit és eladóit devizára és valutára vonatkozó állításokról eldönteni, hogy azok igazak vagy hamisak felsorolásból kiválasztani a valuta és deviza árfolyama közötti kapcsolat lehetséges formáit felismerni bizonyos megállapításokról, hogy helyesen tükrözik-e a banki árfolyam-jegyzési gyakorlatot egyszerű esetben meghatározni devizák keresztárfolyamát felismerni az egyes árfolyam-rendszerek jellemzőit az árfolyam-rendszereket és jellemzőiket egymáshoz rendelni az intervenciós sávot számszerűen meghatározni

|  | Önellenőrző kérdések
| 1. Az alábbiak közül milyen esetben nevezzük egy ország törvényes fizetőeszközét valutának?
| Ha átváltjuk egy másik ország pénzére
| Ha fizetőeszközünk konvertibilis.
| Ha fizetőeszközünk bármilyen formában bekerül a nemzetközi forgalomba.
| Ha külföldre visszük.
| 2. A következő mondat egyes szavait megszámoztuk. Önnek ki kell választania azt a szót, amely hibásan került a mondatba, majd be kell írni a helyes kifejezést. A valutaárfolyam (1) valamely valuta (2) egy másik pénzügyi eszközben (3) kifejezett ára (4). A hibás kifejezés sorszáma: A helyes kifejezés:
| 3. Az alábbi állításokról döntse el, hogy igazak vagy hamisak!
a deviza bármikor valutára váltható |
az azonnali valutaárfolyam megegyezik a devizaárfolyammal |
a deviza mindig jövőbeni valutára vonatkozó követelés |
a valutaárfolyam mindig magasabb, mint az azonnali devizaárfolyam |
| 4. Jelölje meg azokat a lehetséges relációkat, amelyek érvényesek lehetnek egy bank árfolyam-jegyzésére!
| valutavételi árfolyam < valuta eladási árfolyam < valuta középárfolyam
| valutavételi árfolyam < valutaközép-árfolyam = deviza középárfolyam
| deviza vételi árfolyam = valuta eladási árfolyam
| deviza vételi árfolyam < valuta vételi árfolyam
| deviza eladási árfolyam < valuta eladási árfolyam
| 5. Az MNB 2006. májusában jegyzett hivatalos devizaárfolyamai közül az angol font árfolyama 389,20, az euró 264,74, az USA dollár 206,47 volt. Számítsa ki a három deviza keresztárfolyamait és az eredményeket írja be a következő táblázatba! Az eredményekből az első két tizedesjegyet írja be, és ne kerekítsen!
| GBP | EUR | USD
GBP | 1,00 |  |
EUR |  | 1,00 |
USD |  |  | 1,00
| 6. Az alábbi állításokról döntse el, hogy igazak vagy hamisak!
Konvertibilis devizának nem lehet rögzített árfolyama. |
Konvertibilis deviza árfolyamát csak piaci eszközökkel képes befolyásolja a jegybank. |
Kötött devizagazdálkodásban csak rögzített árfolyam lehetséges. |
| 7. A következőkben felsoroltunk néhány árfolyam-rendszert és számokkal jelöltük azokat. Ezt követően lát néhány betűkkel jelzett meghatározást. A meghatározások mellé írja annak az árfolyam-rendszernek, vagy rendszereknek a sorszámát, amelyikre vonatkozik. Ha több ilyen rendszerre is érvényes, akkor a számokat növekvő sorrendben, vesszővel elválasztva, szóközök nélkül írja be! 1 rögzített árfolyam 2 lebegő árfolyam 3 sávosan rögzített árfolyam 4 csúszó leértékeléses rendszer A tényleges árfolyam soha nem egyezik meg pontosan a deklarált árfolyammal, hanem attól bizonyos mértékben mindig eltér. Az árfolyamot kizárólag a piaci viszonyok határozzák meg. Az árfolyam-változás ütemét előre bejelentik. A jegybank intervenciókkal tartja fenn a meghirdetett árfolyamot.
| 8. Bergengóciában a jegybank sávosan rögzített árfolyamrendszert vezet be január 1-jétől. A bergengóc pénznem, a fitying árfolyamát a dollárban rögzítik, mégpedig 1 $ = 45 fitying. A sávszélesség ±12%. Határozza meg a felső és alsó sávszélességhez tartozó árfolyamokat! Az alsó sávszél: fitying/$. A felső sávszél: fitying/$.