KURZUS: Pénzügytan (Pénzügyek és bankrendszer)

MODUL: IV. modul: Az értékpapírpiacok működése és szabályozásuk

10. lecke: Az értékpapír-piacok jellemzői

|  | Az értékpapírpiac sajátos területe a pénzügyi eszközök piacának, mert részben rövid lejáratú részben pedig hosszú lejáratú, tőkeeszközök adásvételét közvetíti. A piacok közös jellemzője, hogy a vevők valamilyen befektetési, vagyis jövedelemszerzési céllal vásárolnak, az eladók pedig forráshoz szeretnének jutni. A befektetők és a kibocsátok biztonsága érdekében az államok ugyanolyan körültekintően szabályozzák az értékpapír-piacokat is, mint a bankrendszert. Ezen a piacon a csere is egészen sajátos: a pénz nem csak forgalmi eszköz és mérce, hanem az adásvétel tárgya, hiszen jövőbeli pénzre szóló követelések cseréje történik: mai pénzt cserélnek jövőbeli pénzre. Ebben a modulban ennek a piacnak eddig még nem tárgyalt jellemzőivel fognak megismerkedni.
| A lecke célja, hogy megértsék, milyen szerepet tölt be az értékpapír-piac a gazdaságban és ezt milyen formában képes megvalósítani. Megismerkedhetnek az értékpapír-piacok szabályozásának lehetséges típusaival is. A követelmények teljesítése érdekében a jegyzet 3.7. Értékpapírpiacok című részét kell tanulmányozniuk.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Figyelmesen olvassa el az értékpapír-piac szereplőire vonatkozó sorokat, koncentráljon a szereplők és a formák megkülönböztetésére. Jegyezze meg a kibocsátó és a forgalmazó közötti megállapodás lehetséges tartalmát! Tanulja meg a másodlagos piac alaptípusainak jellemzőit! Hasonlítsa össze egymással az értékpapírok szerepe alapján elhatárolt gazdaság-típusokat! Hasonlítsa össze, miben különbözik az értékpapír-piac angolszász típusú szabályozása a kontinentális, vagy más néven univerzális bankrendszerű szabályozástól! Jegyezze meg, melyik értékpapír-szabályozási elvet követi Magyarország!
| Követelmények
| A leckét akkor sikerült megfelelően elsajátítania, ha Ön képes
| kiválasztani az értékpapír-piac egyes szereplőit, jellemzők alapján megkülönböztetni az elsődleges és a másodlagos piacot egymástól eldönteni, hogy egy állítás melyik típusú kibocsátási megállapodásra vonatkozik felsorolásból kiválasztani a másodlagos piacokra jellemző tulajdonságokat eldönteni, hogy bizonyos tulajdonság melyik, az értékpapírok szerepe alapján képzett gazdaság-típusra jellemző egy megfogalmazásról eldönteni, hogy melyik értékpapír-piaci szabályozásra vonatkozik eldönteni egy állításról, hogy igaz-e a magyarországi értékpapír-piaci szabályozásra

|  | Önellenőrző kérdések
| 1. Döntse el az alábbi állításokról, igazak vagy hamisak!
Az értékpapírok kibocsátása az elsődleges értékpapír-piacon történik. |
A kibocsátók az elsődleges és a másodlagos piacon egyaránt fontos szerepet játszanak. |
A másodlagos piacon az értékpapír-tulajdonosok közvetlenül cserélnek egymással. |
A közvetítők az elsődleges és a másodlagos piacon is részt vesznek a csere lebonyolításában. |
A befektetők soha nem vásárolnak elsődleges értékpapírt. |
| 2. Az alábbi állítások mellé írjon 1-t, ha a "best effort" típusú kibocsátási megállapodásra jellemző, 2-t, ha az underwriting (jegyzésgarantáló) megállapodásra jellemző, és 3-t, ha mindkét megállapodásra igaz! a közvetítő megveszi az összes kibocsátásra kerülő értékpapírt az értékesítés kockázata teljesen a kibocsátóé a közvetítő megszervezi a jegyzést és az értékesítést a közvetítő a piaci árnál alacsonyabb áron veszi át a papírokat a közvetítő saját számlára vásárolja meg a papírokat a közvetítő eladási jutalékot kap
| 3. Jelölje meg a helyes választ! Az értékpapírpiacok másodlagos piacát...
| a részt vevők gazdasági funkciója alapján
| a piac koncentráltsági foka alapján
| a közvetítők jogi státusza alapján
| a forgalmazott értékpapírok típusa alapján különböztetjük meg egymástól.
| 4. Az alábbiak közül melyik állítás igaz az értékpapírok "pulton keresztüli" értékesítésére?
| Egy helyen jelenik meg a teljes értékpapír-kínálat.
| Az állampapírok forgalmazásának formája.
| Földrajzilag szétszórtan jelenik meg a kereslet.
| Szabályozatlan, szabadon működő piac.
| 5. Döntse el az alábbi állításokról, hogy igazak vagy hamisak!
Az angolszász országokban a bankok hagyományosan nem foglalkoznak értékpapír-kereskedelemmel. |
A német modellben a bankok közvetlenül finanszírozzák a vállalatokat, és nem forgalmaznak értékpapírokat. |
Az angolszász rendszerben kicsi a szerepe az értékpapírpiacnak a vállalatok finanszírozásában. |
| 5. Egészítse ki az alábbi mondatot! A(z) , szabályozási modellben egy speciális szervezet irányítja és felügyeli az értékpapírpiacot. A(z) bankrendszerű országokban az értékpapír-piac és a bankrendszer szabályozása együttesen történik.
| 6. Jelölje meg a helyes választ! Magyarországon a Pénzügyi Szervezetek Állami Felügyelete...
| a bankok és a tőzsde felügyeletét látja el
| egységes elvek szerint ellenőrzi és irányítja a tőkepiacot
| az állami költségvetés ellenőrzése mellett felügyeli a biztosítási piacot is
| kizárólag az értékpapírok kibocsátását és forgalmazását ellenőrzi