KURZUS: Pénzügytan (Pénzügyek és bankrendszer)

MODUL: II. modul: A bankok működése

3. lecke: A központi bank szerepe

|  | Ebben a modulban a bankok legfontosabb feladataival és tevékenységeivel ismerkedünk meg. Ennek keretében látni fogjuk, hogyan tölti be a monetáris politika irányító szerepét napjainkban a központi bank, milyen célokat határoz meg és hogyan képes azokat elérni.
| A kereskedelmi bankok tevékenységéből az alapvető banki feladatokat fogjuk elemezni, annak érdekében, hogy a gazdasági tevékenység során felmerülő legfontosabb banktevékenységek tulajdonságait ismerjék.
| A központi bank feladata kettős: egyrészt a monetáris politika meghatározója, másrészt a pénz- és bankrendszer biztonságos működéséért felelős intézmény. Ennek a feladatkörnek úgy tud eleget tenni, ha megfelelő jogi és intézményi eszközrendszer áll rendelkezésére. A lecke teljesítéséhez a jegyzet 2.1. A központi bank című részét kell megtanulnia. Javasoljuk, hogy nézze át a Makroökonómia tankönyvben a monetáris politikáról szóló részeket, mert ez az ismétlés megkönnyíti a lecke feldolgozását.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Figyelmesen olvassa el a monetáris politika hatásáról szóló összefoglalót, és elevenítse fel a makroökonómiában a témáról tanultakat! Tanulmányozza alaposan a központi bank célrendszerét! Tanulja meg, milyen közbülső célokat jelölhet ki a jegybank és mi jellemzi azokat! Figyelmesen olvassa el a jegybank eszközeiről szóló részt! Elemezze a központi bank intézkedéseinek hatásmechanizmusait! Tanulja meg az egyes transzmissziós csatornák jellemzőit! Jegyezze meg a jegybanki függetlenség jellemzőit! Tanulja meg, hogy az MNB céljainak eléréséhez milyen tevékenységeket kell végrehajtania! Helyezze el az MNB célrendszerét az elméletileg lehetséges célok között!
| Követelmények
| A leckét akkor sikerült megfelelően elsajátítania, ha Ön képes
| az egyes monetáris beavatkozás közvetlen és közvetett hatásait elválasztani egymástól a monetáris intézkedés és a végső változás irányait összekapcsolni egy sémán kijelölni a jegybanki célrendszer egyes elemeit felsorolásban megjelölni az egyes közbülső célok jellemzőit eldönteni egy-egy megállapításról, hogy melyik jegybanki eszközre vonatkozik különböző eseményekhez hozzárendelni, melyik transzmissziós csatornához tartozik a felsorolásból kiválasztani transzmissziós csatornák jellemzőit felsorolásból kiválasztani a jegybanki függetlenség típusait annak leírása alapján az MNB egyes tevékenységeit hozzárendelni a megvalósítani kívánt célokhoz az MNB egyes céljaihoz hozzárendelni a tevékenységeket felsorolásból kiválasztani az MNB cél-stratégiájának jellemzőit

|  | Önellenőrző kérdések
| 1. Az alábbi gazdasági események mellé írjon 1-t, ha a monetáris beavatkozás közvetlen és 2-t, ha közvetett hatásáról van szó, 3-t, ha a monetáris beavatkozástól független eseményről van szó! háztartások megtakarításának változása magánberuházások változása értékpapírok árfolyamának változása áruimport változása devizaárfolyam változása kamatláb változása fogyasztási kereslet változása tőkeexport változása állami költségvetés bevételeinek változása
| 2. Döntse el, hogy a táblázatban felsorolt jegybanki intézkedések hatására nő, vagy csökken a nemzetgazdasági kibocsátás. Írjon 1-et abba cellába, ahol az összefüggés igaz, és 0-t abba, ahol hamis!
Jegybanki intézkedés | Nemzetgazdasági kibocsátás nő | Nemzetgazdasági kibocsátás csökken
Forgalomban levő pénzmennyiség növelése |  |
Jegybanki kamat növelése |  |
devizafelvásárlás |  |
| 3. Az alábbi sémán a jegybanki célrendszer egyes elemeit csak számokkal jelöltük. Írja be a számok jelentését a megfelelő helyre! az egyes számok jelentése: 1: a monetáris politika célja 2: a monetáris politika célja 3: a monetáris politika célja
| 4. Az alábbiak közül jelölje meg azt, amelyik az árfolyam rögzítését követő monetáris politikára jellemző!
| kötelező tartalékráta elsődleges szerepe
| jegybanki hitelkínálat mennyiségének meghatározása
| csúszó leértékelés
| inflációs előrejelzés
| 5. Az alábbiak közül melyik megállapítás érvényes a repo-hitelekre?
| rövid távú hitel, speciális értékpapír fedezettel
| váltó leszámítolása
| értékpapír megvásárlása
| lombard hitel
| 6. Az alábbi megállapítások mellé írjon 1-t, ha a monetáris transzmisszió árfolyam-csatornájára, 2-t, ha a kamat-csatornára és 3-t, ha a várakozási csatornára vonatkozik! Az exportárbevétele megváltozik, ami megváltoztatja a kibocsátás nagyságát. A pénzügyi vagyontárgyak értéke megváltozik, ami megváltoztatja a fogyasztást. Megváltozik a jelenbeli és jövőbeli fogyasztás aránya. A jegybanki kamatláb értékelését megváltoztatja. Az importárak hatással vannak a belső inflációra.
| 7. Az alábbiak közül melyik jellemző a kamatcsatornára?
| A kereskedelmi bankok célkövetési időhorizontjától is függ a kibontakozása.
| Az árazási magatartást a jegybanki inflációs célkövetés elfogadása is befolyásolja.
| Az import-termékek piaci árazása esetén csak a profit mozog.
| A bérköltség relatív nagysága megváltoztatja a vállalati kínálatot.
| 8. Jelölje meg az alábbi mondat helyes befejezését! Ha az MNB a monetáris politika céljait, eszközeit és alkalmazását külső személyi és intézményi beavatkozástól függetlenül alakítja, akkor fennáll a...
| személyi függetlenség.
| a pénzügyi függetlenség.
| a működési függetlenség.
| 9. Melyik jegybanki cél megvalósulásához járul hozzá az, hogy a jegybank a végső hitelező?
| megfelelő mennyiségű pénz kibocsátása
| a deviza-árfolyam fenntartása
| a pénzügyi rendszer stabilitásának fenntartása
| árstabilitás biztosítása
| 10. Az alábbiak közül az MNB melyik tevékenysége szolgálja a pénzügyi stabilitás fenntartását?
| bankjegykibocsátás
| fizetési módok meghatározása
| a devizatartalék kezelése
| a bankok elszámolási számláinak vezetése
| 11. Jelölje meg, mi az MNB operatív célja!
| a kéthetes jegybanki betét kamatlába
| a rövid futamidejű pénzpiaci kamatok
| a kéthetes repo-kamatok
| deviza-árfolyam sávon belül tartása