KURZUS: Pénzügytan (Pénzügyek és bankrendszer)

MODUL: V. modul: A nemzetközi pénzügyi rendszer

16. lecke: Globális és regionális pénzügyi intézmények

|  | A nemzetközi pénzügyi kapcsolatok fejlődése a 20. században olyan erőteljesen összekapcsolta az egyes országok pénzügyi rendszereit, hogy szükségessé vált valamilyen nemzetközi szabályozás. Ennek eredményeként fokozatosan kiépült egy nemzetközi intézményrendszer, amely napjainkban országok közötti együttműködést, a nemzetközi pénzügyi folyamatok szabályozását és a nemzeti pénzpolitikák összehangolását szolgálja, elsősorban annak érdekében, hogy megakadályozza a nemzetközi pénzügyi válságok kialakulását, egyben lehetővé tegye a különböző fejlettségű országok egyenrangú kapcsolatait. Ebben a leckében ezekkel a célokkal és a célok megvalósítását szolgáló intézményekkel ismerkedhetnek meg. A nemzetközi szervezetek ma már erőteljesen hatnak a nemzetgazdasági folyamatokra is, ezért egyetlen gazdálkodó szervezet sem működhet úgy, hogy ne vegye figyelembe hatásukat, intézkedéseiket.
| A lecke feldolgozásához a jegyzet 4.5. Globális nemzetközi pénzügyi intézmények valamint a 4.6. Regionális pénzügyi intézmények című részét kell megtanulni.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Jegyezze meg a Nemzetközi Valutaalap működésének céljait! Gondosan tanulmányozza a Valutaalap pénzügyi működésére vonatkozó információkat! Tanulja meg, milyen árfolyam-rendszereket támogat a Valutaalap! Hasonlítsa össze a Valutaalap különböző hitelezési lehetőségeit és jegyezze meg a közös és eltérő vonásokat! Hasonlítsa össze az IMF és a Világbank szervezeti és működési rendszerét! Keresse meg az azonosságokat és különbségeket! Jegyezze meg, milyen elvek alapján és milyen módszerrel nyújt hiteleket a Világbank! Tanulmányozza a Világbank-csoporthoz tartozó intézmények (IFC, IDA, MIGA) legfontosabb céljait és működési elveit! Készítsen listát arról, kiknek nyújthat hitelt és milyen forrásokat vehet igénybe a BIS! Hasonlítsa össze a BIS és az IMF tevékenységét! Készítsen egyszerű táblázatot arról, milyen tevékenységet folytat mindkét intézmény, és miben különböznek egymástól! Hasonlítsa össze a IBRD és az EBRD céljait, kedvezményezettjeit, tagjait, és készítsen listát az eltérésekről!
| Követelmények
| A leckét akkor sikerült megfelelően elsajátítania, ha Ön képes
| felsorolásból kiválasztani a IMF céljait különböző megállapításokról eldönteni, hogy összhangban vannak-e az IMF pénzügyi rendszerével az egyes árfolyam-rendszerek leírásához párosítani azok megnevezését felsorolásból kiválasztani az IMF egyes hitelezési formáinak jellemzőit kiválasztani az IMF és a Világbank eltérő és közös jellemzőit felismerni a Világbank hitelezési céljait és megtalálni a Világbanki finanszírozás hiányzó elemeit sorrendbe állítani a Világbanki finanszírozás szakaszait! felsorolásból kiválasztani a Világbank-csoport egyes szervezeteire jellemző célokat és eszközöket eldönteni intézményekről, hogy hitelezhetnek-e a BIS-nek vagy sem, vehet-e fel tőlük hitelt a BIS vagy sem megjelölni a BIS és az IMF közös és eltérő tevékenységeit listából kiválasztani az IBRD és az EBRD céljait, kedvezményezettjeit és tagjait

|  | Önellenőrző kérdések
| 1. Jelölje meg, hogy az alábbiak közül melyik NEM tartozik az IMF céljai közé!
| a versenyszerű leértékelések megakadályozása
| konzultációs lehetőség biztosítása a devizapolitikák összehangolása érdekében
| a vámok lebontása
| az egyes országok fizetési mérlegében keletkező zavarok helyreállításának segítése
| egy nemzetközi világpénz létrehozása
| 2. Az alábbi állításokról döntse el, hogy igazak vagy hamisak!
Az IMF alaptőkéjéhez való hozzájárulás teljes egészét dollárban kötelesek a tagállamok befizetni. |
A tagállamok szavazati joga az ország lakosságával arányos. |
Az IMF tagja csak olyan ország lehet, amelyik tagja az ENSZ-nek. |
| 3. Az alábbi állításokról döntse el, hogy igazak vagy hamisak!
Az SDR nemzetközi tartalékvalutaként működik, de egyetlen ország belső forgalmában sem használják. |
Az egyes országok kvótáját gazdasági és pénzügyi erejük alapján állapítják meg. |
Az SDR árfolyamát a dollárhoz kötik. |
| 4. Párosítsa össze a számokkal és a betűkkel jelzett összefüggéseket! A meghatározások mellé írja oda annak az árfolyam-rendszernek a sorszámát, amelyikre vonatkozik! 1 egy valutához rögzített árfolyam 2 valutakosárhoz rögzített árfolyam 3 irányított lebegtetés 4 önálló lebegtetés 5 együttműködési megállapodáson alapuló lebegtetés A) Több valuta alapján, súlyozással állapítják meg a hivatalos árfolyamot. B) Egy ország-csoport egymás valutáihoz rögzíti az árfolyamot, a többi valutához képest együtt lebegtetik árfolyamaikat. C) A központi bank határozza meg az árfolyamot. D) Teljesen rugalmas az árfolyam.
| 5. Az alábbi megállapítások közül melyik vonatkozik az IMF automatikus hiteleire?
| A külső környezet váratlan változásai által okozott károk finanszírozására nyújtott hitel.
| Mértéke maximum a kvóta 140%-a lehet.
| Az első hitelsáv lehívása.
| Készenléti hitelként működik.
| 6. Melyik érvényes az ütközőkészlet-finanszírozásra nyújtott IMF hitelekre?
| Gazdaságpolitikai feltételekhez kötik.
| A nyersanyagárak kedvezőtlen ingadozásainak megelőzését célozza.
| A hitel futamideje 5-10 év.
| Összege legfeljebb a kvóta 25%-a lehet.
| 7. Írjon 1-t az alábbi megállapítások mellé, ha az IMF-re vonatkozik, 2-t, ha a Világbankra, 3-t, ha mindkettőre! A döntéshozatalban való részvétel kizárólag a kvóták arányában történik. Csak az államoknak nyújt kölcsönt. A hiteleket állami garanciával nyújtják állami és magáncégeknek. A hitelnyújtás fedezete a nemzetközi tőkepiacon felvett hitelek. Csak az ENSZ tagállamai csatlakozhatnak hozzá.
| 8. Jelölje meg az alábbiak közül azokat a célokat, amelyre nem nyújt kölcsönt a Világbank!
| ágazati szerkezetátalakítás
| piaci versenyképesség erősítése
| átfogó szerkezetátalakítás
| beruházási célhitel
| exportbevétel kiesések kompenzálása
| 9. A Világbank hitelezési politikájának jellemzőit felsoroltuk, de egy lényeges tulajdonság hiányzik a felsorolásból. Írja be a hiányzó jellemzőt! Csak a tagállamok vehetik igénybe. Állami és magánintézmények is igénybe vehetik. A kamatok magasabbak, mint a nemzetközi pénzpiacon felvett hitel kamata. Kamatkedvezményt kaphatnak a jó adósok. Csak a megállapodásban rögzített célra vehető igénybe. A kölcsönöket garancia mellett nyújtják.
| 10. Állítsa megfelelő sorrendbe a Világbanki finanszírozás szakaszait!
1. 2. 3. 4. 5. 6. |  |
| 11. Az alábbiak közül melyik vonatkozik az IDA (Nemzetközi Fejlesztési Társulás) tevékenységére?
| Segély jellegű kölcsönöket nyújt a legelmaradottabb fejlődő országoknak.
| Fejlődő országok számára finanszírozási forrásokat szerez és közvetít beruházási programokhoz
| A külföldi befektetők számára beruházás-biztosítást nyújt politikai kockázatok ellen a fejlődő országokban.
| 12. Melyik intézményre jellemző, hogy forrásait a tagállamok befizetései és a Világbank jövedelmének bizonyos része biztosítja?
| IDA
| IFC
| MIGA
| 13. Melyik szervezetre igaz: "a világ legnagyobb fejlesztési ügynöksége"?
| IDA
| IFC
| MIGA
| 14. Írjon 1-t azon intézmények mellé, amelyeknek korlátozás nélkül nyújthat hitelt a BIS és 2-t, amelyeknek korlátozással és 3-t, amelyeknek egyáltalán nem nyújthat hitelt! kormányok jegybankok kereskedelmi bankok magánszemélyek
| 15. Írjon 1-t azon intézmények és eszközök mellé, amelyektől korlátozás nélkül vehet igénybe forrásokat a BIS és 2-t, amelyektől egyáltalán nem vehet igénybe forrásokat! váltóleszámítolás jegybankok betétei kormányoktól hitelfelvétel
| 16. Az alábbi táblázatba felsoroltunk néhány jellemzőt és tevékenységet, amely a nemzetközi fejlesztési bankokra jellemző. Írjon 1-et a táblázat azon celláiba, amelyekre érvényes a megállapítás, 0 pedig oda, ahol nem!
| IBRD | EBRD
Alapító országok az IMF tagjai |  |
Kedvezményezettek az átmenti gazdaságú országok |  |
A hitelre való jogosultság az ország egy főre jutó GDP-jétől függ |  |
Infrastruktúra fejlesztésre is nyújt hitelt |  |
Befektetési banki tevékenységet is folytat |  |
Konzorciális hitelnyújtást is végez |  |
Részvénytársasági formában működik |  |
Kiemelt hitelezési cél a környezetvédelem |  |